Nowa Dźěwinska gmejnska rada so skonstituowała
Brězowka (AK/SN). Nowa Dźěwinska (Groß Düben) gmejnska rada je dźěłokmana. „Připóznaće leži w tym, štož zhromadnje zdokonjamy. Při wšěm ćišću a při wšej hektice měło wjeselo na našej čestnohamtskosći w gmejnskej radźe přewahować“, wjesnjanosta Helmut Krautz (SPD) – wot lěta 1989 w zastojnstwje – podšmórny. „Wahu argumentow měli bóle wobkedźbować, hač sylnosć zwuka. Nadźijam so na dobru dźěłowu klimu mjez gmejnskej radu, zarjadnistwom a wjesnjanostu. Wažne je, puć mjez kontrolu, konstruktiwnej kritiku a w kolegialnym zhromadnym dźěle namakać.“
slv_Latn szl_Latn